**בית החולים ג'ונס הופקינס** (באנגלית: **Johns Hopkins Hospital**) הוא בית חולים לימודי ומחקרי העוסק במחקר רפואי של בית הספר לרפואה של אוניברסיטת ג'ונס הופקינס בבולטימור, מרילנד, ארצות הברית. בית החולים נוסד בשנת 1889. בית החולים ג'ונס הופקינס ובית הספר לרפואה שלו נחשבים למוסדות המייסדים של הרפואה האמריקאית המודרנית ומקום הולדתן של מסורות רפואיות מפורסמות רבות, כולל ביקורי רופאים, מתמחים וצוותי בית. בבית החולים נוסדו מספר התמחויות רפואיות, כולל נוירוכירורגיה על ידי הארווי קושינג ווולטר דנדי, ניתוחי לב על ידי אלפרד בלאלוק, ופסיכיאטריה של ילדים על ידי ליאו קנר. מרכז הילדים ג'ונס הופקינס המיועד עבור תינוקות, ילדים, בני נוער ומבוגרים צעירים בגילאי 0–21, צמוד לבית החולים.

בית החולים ג'ונס הופקינס נחשב לאחד מבתי החולים והמוסדות הרפואיים הגדולים בעולם. במשך 21 שנים רצופות מ-1991 עד 2020, הוא דורג כבית החולים הטוב ביותר בארצות הברית על ידי US News & World Report. בשנת 2021, בית החולים ציין 32 שנים רצופות של מיקומו בחמשת בתי החולים המובילים במדינה.

הקמת בית החולים ב-1889 התאפשרה בעקבות עזבון פילנתרופי של למעלה מ-7 מיליון דולר על ידי הסוחר העירוני, הבנקאי, איש הכספים, המנהיג האזרחי והנדבן ג'ונס הופקינס, שהיה בזמנו העזבון הגדול ביותר בהיסטוריה של ארצות הברית.

היסטוריה
--------

ג'ונס הופקינס, הסוחר והבנקאי מבולטימור שתרומתו הקימה את בית החולים
בית החולים ג'ונס הופקינס, c. 1890–1910
פנים המחלקה האוקטגונית בבית החולים ג'ונס הופקינס
### הקמה

ג'ונס הופקינס (1795–1873) (אנ'), היה סוחר ובנקאי מבולטימור, אשר הותיר אחריו נכסים בשווי של כ-7 מיליון דולר (השווים לכ-173.84 מיליון דולר בשנת 2022) כאשר נפטר ב-24 בדצמבר 1873 בגיל 78. בצוואתו ביקש להשתמש בהונו על מנת לייסד שני מוסדות שיישאו את שמו:" אוניברסיטת ג'ונס הופקינס" ו"בית החולים ג'ונס הופקינס". באותה תקופה, היה עזבונו של הופקינס העזבון הפילנתרופי הגדול ביותר בהיסטוריה של האומה.

לקראת סוף חייו, הופקינס בחר ב-12 תושבי בולטימור בולטים כנאמנים לפרויקט. שנה לפני מותו, הוא שלח לכל אחד מהם מכתב ובו אמר להם שהוא נותן "13 דונם של אדמה, הממוקמת בעיר בולטימור, ותחומה ברחובות ברודוויי, וולף, מונומנט וג'פרסון שעליהם אני רוצה שיקום בית חולים." הוא ייחל לבית חולים ש"בבנייה ובארגון יעלה על כל מוסד אחר בעל אופי דומה בארץ זו או באירופה" והורה לנאמנים "לדאוג לשירות בית החולים, הרופאים והמנתחים מהגבוהים ביותר, גם מבחינת אופי וגם מבחינת מיומנות."

### המאה ה-19

התוכניות הראשוניות לבית החולים נוסחו על ידי המנתח ג'ון שו בילינגס, והארכיטקטורה תוכננה על ידי ג'ון רודולף נירנסי והושלמה על ידי אדוארד קלארק קאבוט מחברת בוסטון קאבוט וצ'נדלר, בסגנון המלכה אן. כאשר הושלם בשנת 1889 בעלות של 2,050,000 דולר (50.8 מיליון דולר בשנת 2022), כלל בית החולים את מה שהיה אז הציוד העדכני ביותר בתחום חימום ואוורור על מנת למנוע התפשטות מחלות.

הנאמנים קיבלו את שירותיהם של ארבעה רופאים מצטיינים, המכונים "**ארבעת הגדולים**", כדי לשמש כצוות המייסד של בית החולים עם פתיחתו ב-7 במאי 1889. ארבעת הגדולים היו:

* הפתולוג ויליאם הנרי וולץ'
* המנתח ויליאם סטיוארט הלסטד
* הרופא הפנימי ויליאם אוסלר
* הגינקולוג הווארד אטווד קלי

אוסלר, ראש מחלקת רפואה הראשון, הוא זה שהגה את רעיון ההתמחות, שבו רופאים שסיימו לאחרונה את לימודיהם מקבלים הכשרה מתקדמת בהתמחותם תוך טיפול בחולים תחת פיקוח. אז, כמו עכשיו, המתמחים היוו את רוב הצוות הרפואי של בית החולים. הוא גם יזם את הרעיון להביא סטודנטים לרפואה לטיפול בפועל בחולים בתחילת הכשרתם. תרומתו של אוסלר לחינוך מעשי באה לידי ביטוי ביצירת "ביקורי רופאים (rounds)" הפרקטיקה של רופאים מובילים שדיברו על המקרים הקשים ביותר מול סטודנטים לרפואה שנאספו, לטובת החולים והסטודנטים.

האלסטד, המנהל הראשון של המחלקה לכירורגיה, קבע הישגים רפואיים וכירורגיים רבים אחרים בג'ונס הופקינס, כולל עקרונות כירורגיים מודרניים של שליטה בדימום, דיסקציה אנטומית מדויקת, סטריליות מוחלטת וכריתת שד רדיקלית ראשונה לסרטן השד (לפני זמנו, אבחנה כזו הייתה גזר דין מוות). הישגיו האחרים כללו את הכנסת הכפפה הניתוחית והתקדמות בניתוחי בלוטת התריס, דרכי המרה, בקע, מפרצת בטנית ומפרצת עורקים. האלסטד גם הקים את תוכנית ההכשרה הרשמית הראשונה של התמחות כירורגית בארצות הברית.

לקלי מיוחס ביסוס רפואת נשים כמומחיות רפואית אמיתית. הוא יצר גישות כירורגיות חדשות למחלות נשים והמציא מכשירים רפואיים רבים, כולל ציסטוסקופ שתן. הוא היה מהראשונים שהשתמשו ברדיום לטיפול בסרטן.

וולץ' היה אחראי להכשרת רבים מהרופאים המצטיינים של אותה תקופה כמו וולטר ריד. הוא גם ייסד בהופקינס את בית הספר הראשון לבריאות הציבור במדינה, הידוע כיום כבית הספר לבריאות הציבור של ג'ונס הופקינס בלומברג.

מחזה בולט בבית החולים הוא פסל השיש קריסטוס, פסל שיש קררה של ישו שקם לתחייה המבוסס על המקור משנת 1833 מאת ברטל תורוואלסן, שהיה מתנתו של הסוחר וויליאם וואלאס ספנס. זהו העתק של המקור של הפסל הדני בקופנהגן. הפסל הובא לבית החולים בשנת 1896 על מנת להביא נחמה לחולים.

 כריסטוס, פסל שיש קררה משנת 1833 ברוטונדה של בית החולים של ישו שקם לתחייה, המבוסס על המקור של ברטל תורוואלסן מ-1833
### המאה ה-20

בית החולים המקורי, בניין בילינגס, בשנת 2019
בשנת 1903, הארייט ליין ג'ונסטון השאירה סכום של למעלה מ-400,000 דולר במותה ב-1903 כדי להקים את בית הרייט ליין לילדים נכים כזיכרון לשני בניה שמתו בילדותם. באוקטובר 1912 נפתח רשמית בית הארייט ליין. זו הייתה מרפאת הילדים הראשונה בארצות הברית שהייתה קשורה לבית ספר לרפואה, שנוהל לראשונה על ידי ג'ון האולנד. המרפאה טיפלה בלמעלה מ-60,000 ילדים בשנה, בית הארייט ליין הפך לקליניקה חלוצה לטיפול, הוראה ומחקר, והראשונה בעלת תת-התמחויות ברפואת ילדים שנוצרה על ידי אדוארדס א. פארק.

בשנת 1912, דיימונד ג'ים בריידי תרם 220,000 דולר לבית החולים, לטובת המכון האורולוגי על שם ג'יימס ביוקנן בריידי.

בין השנים 1930–1963, עמדה הלן טאוסיג, שחקרה את "תסמונת התינוק הכחול", בראש מרפאת הלב לילדים. פסיכיאטר הילדים ליאו קנר עשה מחקרים על ילדים אוטיסטים בבית החולים. לוסון וילקינס הקים מרפאה אנדוקרינית שפיתחה נהלים המשמשים באופן אוניברסלי לטיפול בילדים עם הפרעות בלוטות שונות, כולל גמדות. ג'ון אי. בורדלי וויליאם ג'י הרדי עשו צעדים בזיהוי לקויות שמיעה אצל ילדים צעירים מאוד.

הישגים
------

ההישגים הרפואיים בג'ונס הופקינס כוללים את הניתוח הראשון לשינוי מין מזכר לנקבה בארצות הברית, שהתקיים בשנת 1966 במרפאת זהות מגדרית של הופקינס.

שתיים מההתקדמויות מרחיקות הלכת ברפואה במהלך 25 השנים האחרונות נעשו גם בהופקינס. ראשית, תגלית זוכת פרס נובל של אנזימי הגבלה הולידה את תעשיית ההנדסה הגנטית. שנית, גילוי האופיאטים הטבעיים של המוח עורר עניין רב במסלולים ובתפקודים של נוירוטרנסמיטורים. הישגים נוספים של בית החולים כוללים את פיתוח תאי הילה על ידי ג'ורג' אוטו גיי, ראש מחקר תרבית רקמות ב-1951, הקו הראשון וללא ספק החשוב ביותר של תאים אנושיים שגדלו בתרבית, זיהוי שלושת סוגי נגיף הפוליו, וכן הניתוח הראשון של "תינוק כחול", שנעשה על ידי המנתח אלפרד בלאלוק בשיתוף עם הלן טאוסיג, בוגרת הופקינס המתמחה בקרדיולוגית ילדים והטכנאית הכירורגית ויוויאן תומאס שפתחה את הדרך לניתוחי לב מודרניים.

גילוי ההפארין תרם רבות לניתוחי לב.

בית החולים פרסם את "The Harriet Lane Handbook", ספר בסיסי לרופאי ילדים, כבר למעלה מ-60 שנה.

מבנים
-----

הקמפוס של ג'ונס הופקינס מדיסין בתחנת גרין ספרינג בברוקלנדוויל, מרילנד
בית החולים כולל כ-20 מתוך 60 הבניינים בקמפוס הרפואי של ג'ונס הופקינס. בית החולים מקבל 80,000 מבקרים מדי שבוע. יש בו למעלה מ-1,000 מיטות וצוות של למעלה מ-1,700 רופאים ולמעלה מ-30,00 עובדים.

בין השנים 1982–1992, המנכ"ל רוברט הייסל, הקים את המרכז האונקולוגי הראשון של בית החולים, את מרכז המטופלים של נלסון, מרכז הלב קלייטון ומרכז החוץ של ג'ונס הופקינס הנושא את שמו של הייסל עצמו.

במאי 2012, בית החולים ג'ונס הופקינס הקים שני בניינים חדשים כחלק משיפוץ הקמפוס. פתיחת המגדל החדש של מרכז הילדים שרלוט ר. בלומברג בשווי 1.1 מיליארד דולר ומגדל שייח' זאיד החדש.

ג'ונס הופקינס מספק גם ייעוץ מרחוק ברחבי העולם באמצעות פלטפורמת "Grand Round", ומשתמש באותה פלטפורמה על מנת לעזור למטופלים למצוא את המומחה האידיאלי לצרכיהם הייחודיים.

מרכז הילדים של ג'ונס הופקינס
----------------------------

מרכז הילדים של ג'ונס הופקינס (JHCC) הוא בית חולים לימודי לילדים הממוקם בסמוך לבית החולים ג'ונס הופקינס. בבית החולים 196 מיטות ילדים והוא קשור לבית הספר לרפואה של אוניברסיטת ג'ונס הופקינס. בית החולים מספק התמחויות ילדים ותת התמחויות מקיפות לתינוקות, ילדים, בני נוער ומבוגרים צעירים בגילאי 0–21.

ביקורת בנוגע לאתיקה ומתודולוגיות מחקר
-------------------------------------

בית הספר לרפואה של ג'ונס הופקינס ובית החולים ג'ונס הופקינס התמודדו עם ביקורת על אתיקה ומתודולוגיות מחקר.

ראו גם
------

* בית הספר לרפואה של אוניברסיטת ג'ונס הופקינס
* אוניברסיטת ג'ונס הופקינס

לקריאה נוספת
------------

* Roberts, CS (2010). "H.L. Mencken and the four doctors: Osler, Halsted, Welch and Kelly". *Baylor University Medical Center Proceedings*. **23** (4): 377–88. doi:10.1080/08998280.2010.11928657. PMC 2943453. PMID 20944761.

קישורים חיצוניים
----------------

ויקישיתוף מדיה וקבצים בנושא **בית החולים ג'ונס הופקינס** בוויקישיתוף
* אתר האינטרנט הרשמי של בית החולים ג'ונס הופקינס (בשפות מרובות)
* האתר הרשמי של Johns Hopkins Medicine
* בית החולים ג'ונס הופקינס ב-Google Street View
* ראיון עם רונלד פיטרסון על בית החולים ג'ונס הופקינס, C-SPAN, 9 בינואר 2005
* בית החולים ג'ונס הופקינס, ברשת החברתית LinkedIn

הערות שוליים
------------

1. ↑  "General Psychiatry Residency Program at The Johns Hopkins University School of Medicine". Johns Hopkins Medicine. אורכב מ-המקור ב-23 בספטמבר 2009. נבדק ב-8 בינואר 2011. `{{cite web}}`:  (עזרה)
2. ↑  "Something the Lord Made - an HBO Film". Johns Hopkins Medicine. 2004. נבדק ב-2012-03-09.
3. ↑  "The History of Johns Hopkins Medicine". Johns Hopkins Medicine. נבדק ב-2012-03-09.
4. ↑  "Division of Child and Adolescent Psychiatry". Johns Hopkins Medicine. נבדק ב-2012-03-09.
5. ↑  Randi Henderson; Richard Marek (20 במרץ 2001). *Here is My Hope: A Book of Healing and Prayer: Inspirational Stories of Johns Hopkins Hospital*. Doubleday. ISBN 978-0-385-50032-6. `{{cite book}}`:  (עזרה)
6. ↑  "2019-20 Best Hospitals Honor Roll and Overview".
7. 1 2  Inflation Calculator
8. 1 2  **A Model of its kind**, Baltimore: Johns Hopkins University Press, 1989, ISBN 978-0-8018-3794-4
9. ↑  Dorsey, John & Dilts, James D. *Guide to Baltimore Architecture* (1997) p. 203-4.
10. ↑  About us, Included Health (באנגלית אמריקאית)
11. ↑  "Rounds: Are we spinning our wheels?". נבדק ב-2020-08-25.
12. ↑  Rasmussen, Fred (13 באוקטובר 1996). "'The Divine Healer' Hospital: The representation of Christ the Consoler in the Hopkins lobby still offers hope". *Baltimore Sun*. נבדק ב-25 בספטמבר 2019. `{{cite news}}`:  (עזרה)
13. ↑  Roylance, Lindsay (בדצמבר 2003), "A Provocative Icon", *Dome*, Johns Hopkins Medicine, **54** (10): 1, אורכב מ-המקור ב-2013-12-03 `{{citation}}`:  (עזרה)
14. ↑  "'Diamond Jim' gives $220,000 to Hospital" (PDF). *The New York Times*. 13 באוגוסט 1912. נבדק ב-2012-03-09. `{{cite news}}`:  (עזרה)
15. ↑  "The Harriet Lane Home for Invalid Children". *www.medicalarchives.jhmi.edu*. אורכב מ-המקור ב-2016-07-31. נבדק ב-2017-02-09.
16. ↑  Laura Wexler (בינואר–בפברואר 2007). "Identity Crisis". *Style Magazine*. Baltimorestyle.com. אורכב מ-המקור ב-2012-02-19. נבדק ב-2012-03-09. `{{cite news}}`:  (עזרה)
17. ↑  Rebecca Skloot (2 בפברואר 2010). *The Immortal Life of Henrietta Lacks*. Random House Digital, Inc. ISBN 978-0-307-58938-5. נבדק ב-9 באפריל 2013. `{{cite book}}`:  (עזרה)
18. ↑  "Women -- Or the Female Factor". Johns Hopkins Medicine. נבדק ב-2013-04-10.
19. ↑  "Johns Hopkins Medical Milestones". Johns Hopkins Medicine. אורכב מ-המקור ב-2011-12-01. נבדק ב-2012-03-09.
20. ↑  Patel, Nishant D.; Alejo, Diane E.; Cameron, Duke E. (2015-01-01). "The History of Heart Surgery at The Johns Hopkins Hospital". *Seminars in Thoracic and Cardiovascular Surgery*. **27** (4): 341–352. doi:10.1053/j.semtcvs.2015.11.001. ISSN 1532-9488. PMID 26811040.
21. ↑  Alex Dominguez (16 בספטמבר 2010). "Gunman kills self, mother at Johns Hopkins Hospital". WPVI-TV. אורכב מ-המקור ב-19 בספטמבר 2010. נבדק ב-2012-03-09. `{{cite news}}`:  (עזרה)
22. ↑  "Dr. Robert Heyssel, former CEO of Hopkins, dies at 72". נבדק ב-16 באוגוסט 2018. `{{cite news}}`:  (עזרה)
23. ↑  "Patient Care Locations". Johns Hopkins Medicine. נבדק ב-2012-03-09.
24. ↑  "Grand Rounds Announces New Collaboration with Johns Hopkins Medicine to Enhance Access to World-Class Health Care".
25. ↑  "Johns Hopkins Children's Center". *www.childrenshospitals.org*. נבדק ב-2020-07-11.
26. ↑  Fisher, Andy. "Johns Hopkins Medicine: Patient Care Locations". *www.hopkinsmedicine.org* (באנגלית). נבדק ב-2020-07-11.
27. ↑  "Pediatric Clinical Research Unit (PCRU) | Johns Hopkins Children's Center". *www.hopkinsmedicine.org* (באנגלית). נבדק ב-2020-07-12.
28. ↑  "Fellowship Positions | American Pediatric Surgical Association". *eapsa.org*. נבדק ב-2020-07-12.
29. ↑  Se\_Support1. "Pediatric Emergency Department: Johns Hopkins Nursing". *www.hopkinsmedicine.org* (באנגלית). נבדק ב-2020-07-12.
30. ↑  Josefson, D. (2001-09-08). "Johns Hopkins faces further criticism over experiments". *BMJ (Clinical Research Ed.)*. **323** (7312): 531. doi:10.1136/bmj.323.7312.531. ISSN 0959-8138. PMC 1121125. PMID 11546691.
31. ↑  "Johns Hopkins Hospital Faces Backlash for Suing Low-Income Patients". *WAMU* (באנגלית). נבדק ב-2023-04-26.
32. ↑  "Johns Hopkins Univ. Faces $1 Billion Lawsuit Over STD Study". *www.cbsnews.com* (באנגלית אמריקאית). באפריל 2015. נבדק ב-2023-04-26. `{{cite web}}`:  (עזרה)
33. ↑  Kolata, Gina (2001-07-17). "Johns Hopkins Admits Fault in Fatal Experiment". *The New York Times* (באנגלית אמריקאית). ISSN 0362-4331. נבדק ב-2023-04-26.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007583126605171
* BIBSYS: 90982574
* BNE: XX254458
* BnF: cb16596082b (data)
* CiNii: DA10558611
* GND: 38825-7
* ICCU: CFIV026577
* ISNI: 0000 0001 2192 2723
* LCCN: n81070678
* NKC: nlk20050164360
* NLA: 36256391
* RERO: 02-A010101326
* SNAC: w6vb2cp9
* SUDOC: 192865056
* Trove: 1237739
* VIAF: 156554994
* WorldCat: lccn-n81070678

 |